LIETUVOS RESPUBLIKOS SEIMO VALDYBA

SPRENDIMAS

DĖL SEIMO VALDYBOS 2021 M. BIRŽELIO 23 D. SPRENDIMO Nr. SV-S-136 „DĖL LIETUVOS RESPUBLIKOS KONSTITUCINIO TEISMO 2021 M. GEGUŽĖS 13 D. NUTARIMO NR. KT67-N6/2021 „DĖL LIETUVOS RESPUBLIKOS ĮSTATYMŲ NUOSTATŲ, SUSIJUSIŲ SU MOKESČIŲ TEISINIO REGULIAVIMO PAKEITIMAIS, ATITIKTIES LIETUVOS RESPUBLIKOS KONSTITUCIJAI“ ĮGYVENDINIMO“ PAKEITIMO

2021 m. liepos 1 d. Nr. SV-S-157

Vilnius

Lietuvos Respublikos Seimo valdyba, vadovaudamasi Lietuvos Respublikos Seimo statuto 1812 straipsnio 2 dalimi ir atsižvelgdama į Seimo Biudžeto ir finansų komiteto teikimą, nusprendžia:

Pakeisti Lietuvos Respublikos Seimo valdybos 2021 m. birželio 23 d. sprendimą
Nr. SV-S-136 „Dėl Lietuvos Respublikos Konstitucinio Teismo 2021 m. gegužės 13 d. nutarimo Nr. KT67-N6/2021 „Dėl Lietuvos Respublikos įstatymų nuostatų, susijusių su mokesčių teisinio reguliavimo pakeitimais, atitikties Lietuvos Respublikos Konstitucijai“ įgyvendinimo“ ir jį išdėstyti nauja redakcija:

„LIETUVOS RESPUBLIKOS SEIMO VALDYBA

SPRENDIMAS

DĖL LIETUVOS RESPUBLIKOS KONSTITUCINIO TEISMO 2021 M. GEGUŽĖS 13 D. NUTARIMO NR. KT67-N6/2021 „DĖL LIETUVOS RESPUBLIKOS ĮSTATYMŲ NUOSTATŲ, SUSIJUSIŲ SU MOKESČIŲ TEISINIO REGULIAVIMO PAKEITIMAIS, ATITIKTIES LIETUVOS RESPUBLIKOS KONSTITUCIJAI“ ĮGYVENDINIMO

Lietuvos Respublikos Seimo valdyba, vadovaudamasi Lietuvos Respublikos Seimo statuto 1812 straipsnio 2 dalimi ir atsižvelgdama į Seimo Biudžeto ir finansų komiteto teikimą, nusprendžia:

Pasiūlyti Lietuvos Respublikos Vyriausybei:

1. Parengti Lietuvos Respublikos Konstitucinio Teismo 2021 m. gegužės 13 d. nutarimui Nr. KT67-N6/2021 „Dėl Lietuvos Respublikos įstatymų nuostatų, susijusių su mokesčių teisinio reguliavimo pakeitimais, atitikties Lietuvos Respublikos Konstitucijai“ įgyvendinti reikalingų teisės aktų projektus, įvertinus Lietuvos Respublikos Seimo kanceliarijos Teisės departamento pasiūlymus dėl šio Konstitucinio Teismo nutarimo įgyvendinimo.

2. Iš esmės peržiūrėti mokesčių teisinį reguliavimą ir pateikti Seimui atitinkamų įstatymų projektus su pakeitimais, atitinkančiais Konstitucinio Teismo doktriną.“

Seimo Pirmininkė	Viktorija Čmilytė-Nielsen